OpenLLM-France/wikimedia huggingface dataset:
# Jeroni Magarola
## Biografia

Jeroni Magarola, també conegut com a Jeroni de Merola o Jeroni Merola, va néixer l'any 1527 a Balaguer. Ciutadà honrat i metge. Va estudiar filosofia a València on obtingué el grau de batxiller el 13 d'octubre de 1554. De València va anar a estudiar medicina a la universitat de Perpinyà d'on passà a Barcelona on s'instal·là i es graduà batxiller en arts el 15 de març de 1557, i es doctorà en medicina.
Ocupà la càtedra major de Galè, la d'Hipòcrates, la de pràctica i la del curs triennal. Més tard va ser nomenat rector de la Universitat de l'Estudi General, càrrec que va exercir entre l'1 d'agost de 1580 al 31 de juliol de 1582.
La seva obra "República original sacada del cuerpo humano" fou precursora de l'antropologia mèdico-legal catalana. Va ocupar el càrrec d'obrer a Barcelona l'any 1571, responsable de l'urbanisme i obres públiques de la ciutat. Fou Conseller segon els anys 1579 i 1580. El dia 9 de setembre de 1588 va ser nomenat tauler de Barcelona. Intervingué activament en la vigilància del contagi per la pesta, viatjant fora de Barcelona per comprovar l'abast de 'epidèmia (Mollet, 1589). Va morir, segurament a Barcelona, a finals del segle XVI o principis del segle xvii.

## Publicacions

* Merola, Jeroni. "Republica original sacada del cuerpo humano, compuesta por Hieronymo Merola... ". Barcelona: impresso en casa de Pedro Malo: vendense en casa Trincher y Nogues libreros, 1611 (1587) Disponible a: Catàleg Col·lectiu de les Universitats de Catalunya

## Bibliografia

* Borràs, Miquel. "Un Mestre català: metge antropòlech del sigle XVI : Geroni Merola", Barcelona 1899.
* Fernández Luzón, Antonio. "La Universidad de Barcelona en el siglo XVI". Barcelona: Publicacions i Edicions Universitat de Barcelona, 2005, pp. 211-212. Disponible a: Google Books
* Miret i Monsó, Josep. "Geroni Merola: un autor metge de finals del segle XVI", dins de Gimbernat. 1988, 9, pp. 237-245.
* Peláez, Manuel J. "Noblesse et culture aristocratique dans la pensée de Francesc Eiximenis (XIVe siècle), de Jeroni de Merola (XVIe siècle) et de Marco Antonio Savelli (XVIIe siècle)". Universite de Picardie-Jules Verne, Amiens 1999.
* Peláez, Manuel J. "Pensamiento politico y jurídico en la 'República original sacada del cuerpo humano' del médico de Balaguer Jeroni de Merola. Nuevas aportaciones" Actes del Tercer Congrés d'Història de la Medicina Catalana. CHMC, Lleida, 1981, I, pp. 294-301.
* Redondo, Agustín. “La métaphore du corps de la république à travers le traité du médecin Jerónimo Merola (1587)”. Le corps comme métaphore dans l'Espagne des XVIe et XVIIe siècles, Paris, Presses de la Sorbonne Nouvelle, 1992, pp. 41-54.
# Zumbro Falls

Zumbro Falls és una població dels Estats Units a l'estat de Minnesota. Segons el cens del 2000 tenia 177 habitants.

## Demografia

Segons el cens del 2000, Zumbro Falls tenia 177 habitants, 77 habitatges, i 46 famílies. La densitat de població era de 148,6 habitants per km².
Dels 77 habitatges en un 33,8% hi vivien nens de menys de 18 anys, en un 50,6% hi vivien parelles casades, en un 6,5% dones solteres, i en un 39% no eren unitats familiars. En el 33,8% dels habitatges hi vivien persones soles el 6,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 3.
Per edats la població es repartia de la següent manera: un 26% tenia menys de 18 anys, un 9% entre 18 i 24, un 35% entre 25 i 44, un 21,5% de 45 a 60 i un 8,5% 65 anys o més.
L'edat mediana era de 37 anys. Per cada 100 dones de 18 o més anys hi havia 95,5 homes.
La renda mediana per habitatge era de 37.188 $ i la renda mediana per família de 53.750 $. Els homes tenien una renda mediana de 33.750 $ mentre que les dones 26.250 $. La renda per capita de la població era de 18.176 $. Entorn del 9,6% de les famílies i el 13,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Zumbro Falls». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Zumbro Falls». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Mitchel Bakker

Mitchel Bakker (Purmerend, Països Baixos, 20 de juny de 2000) és un futbolista neerlandès. Juga de defensa i el seu equip actual és el Bayer Leverkusen de la Bundesliga d'Alemanya.

## Trajectòria

Va començar a formar-se com a futbolista des de molt petit en la disciplina de l'AFC Ajax. Va estar ascendint de categories fins que el 2017 finalment va pujar al segon equip, el Jong Ajax. Va jugar a l'Eerste Divisie durant una temporada, on va arribar a jugar 15 partits. La temporada 2018-19 va pujar al primer equip, i hi va fer el seu debut el 26 de setembre de 2018 en un partit de la Copa dels Països Baixos contra el HVV Et Werve, disputant els 90 minuts de partit.
El 7 de juliol de 2019 es va confirmar el seu traspàs al París Saint-Germain fins al juny de 2023.

## Palmarès
### Jong Ajax

* 1 Eerste Divisie: 2017-18

### AFC Ajax

* 1 Copa neerlandesa: 2018-19

### Paris Saint-Germain FC

* 1 Ligue 1: 2019-20
* 2 Copes franceses: 2019-20, 2020-21
* 1 Copa de la lliga francesa: 2019-20
* 1 Supercopa francesa: 2020

### Atalanta BC

* 1 Lliga Europa de la UEFA: 2023-24

## Referències

* ↑ «Mitchel Bakker». [Consulta: 12 gener 2019].
* ↑ «Mitchel Bakker - Perfil del jugador». www.transfermarkt.es. [Consulta: 29 agost 2021].
* ↑ «HVV Te Werve 0-7 Ajax Amsterdam». Footballdatabase, 26-09-2018. [Consulta: 6 març 2019].
* ↑ «Bakker, nuevo fichaje del PSG». Mundo Deportivo, 07-07-2019. [Consulta: 7 juliol 2019].

## Enllaços externs

* Fitxa del jugador a footballdatabase
* Fitxa del jugador a soccerway
# Zaragoza Foot-Ball Club

El Zaragoza Foot-Ball Club fou un antic club de futbol aragonès de la ciutat de Saragossa.
Fou fundat el 1921 per Ricardo Arribas, estudiant de medicina, que decidí adoptar el nom d'un antic club fundat el 1903, que també s'anomenava Zaragoza Foot-Ball Club. Tres anys més tard, el 1924 va absorbir el Club Deportivo Fuenclara, adoptant l'uniforme a ratlles blanques i vermelles. El 1925 es fusionà amb la Real Sociedad Atlética Stadium per crear el Real Zaragoza Club Deportivo.
Evolució de l'uniforme:

## Referències

* ↑ «Real Zaragoza, S.A.D. :: La Futbolteca. Enciclopedia del Fútbol Español» (en espanyol europeu). lafutbolteca.com. [Consulta: 10 maig 2017].
* ↑ «Historia - Los orígenes | Real Zaragoza Web Oficial». www.realzaragoza.com. [Consulta: 10 maig 2017].

## Bibliografia

* El sueño de ser grandes: Historia social del nacimiento del fútbol en Zaragoza, 1903-1936. Pedro Ciria Amores. ISSN 2254-7606. Tesis doctoral. Universidad de Zaragoza. Facultad de Filosofía y Letras. Departamento de Historia Moderna y Contemporánea. Zaragoza, 2012. Texto completo
* Zaragoza y su fútbol, un sentimiento histórico. 2012, Pedro Ciria Amores. Artículo en Rolde: revista de cultura aragonesa (nº 141, p. 1-19). Texto completo Arxivat 2015-09-24 a Wayback Machine.
# New Era Field

El New Era Field, anteriorment conegut com a Ralph Wilson Stadium, és un estadi de futbol americà situat a Orchard Park, un suburbi de la ciutat nord-americana de Buffalo, Nova York. És la seu de l'equip professional de futbol americà Buffalo Bills de l'NFL. A més, l'1 de gener de 2008 va acollir l'NHL Winter Classic, un partit d'hoquei sobre gel jugat a l'aire lliure entre els Buffalo Sabres i els Pittsburgh Penguins. L'estadi portava originalment el nom d'Estadi Rich i té una capacitat superior als 73.000 espectadors.

## Enllaços externs

* Pàgina de l'estadi a la Web oficial dels Buffalo Bills
# Toxopsiella

Toxopsiella és un gènere d'aranyes araneomorfes de la família dels Cicloctènids (Cycloctenidae). Fou descrita per primera vegada l'any 1964 per Forster. És endèmic de Nova Zelanda.

## Taxonomia

El gènere Toxopsiella, segons el World Spider Catalog de 2017, comprèn les 17 espècies següents:
* Toxopsiella alpina Forster, 1964
* Toxopsiella australis Forster, 1964
* Toxopsiella centralis Forster, 1964
* Toxopsiella dugdalei Forster, 1964
* Toxopsiella horningi Forster, 1979
* Toxopsiella lawrencei Forster, 1964
* Toxopsiella medialis Forster, 1964
* Toxopsiella minuta Forster, 1964
* Toxopsiella nelsonensis Forster, 1979
* Toxopsiella orientalis Forster, 1964
* Toxopsiella parrotti Forster, 1964
* Toxopsiella perplexa Forster, 1964

## Referències

* 1 2 «Cycloctenidae». Natural History Museum Bern. [Consulta: 19 març 2017].

## Enllaços externs

* (anglès) World Spider Catalog: Toxopsiella Forster, 1964 en la família Cycloctenidae +base de dades
# La Tiona

La Tiona és una masia-hostal, catalogada a l'Inventari del Patrimoni Arquitectònic de Catalunya, al terme municipal de Caldes de Malavella (Selva), en un trencall senyalitzat a l'esquerra de la N-II direcció Girona, poc abans d'arribar al trencall que du al nucli de Franciac. L'edifici té planta baixa, pis i golfes; i la teulada a doble vessant, inclinada als laterals, i ràfec de teulada doble. Les obertures són quadrangulars amb llinda monolítica. La porta principal actualment està en desús, i s'accedeix a l'habitatge i al restaurant a través de portes laterals. Les parets estan pintades de color blanc. A la façana principal, s'intueix el que era un rellotge de sol, ara tapat per la pintura que cobreix les parets exteriors.

## Referències

* 1 2 «Hostal de la Tiona». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 octubre 2014].

## Enllaços externs

* http://www.poblesdecatalunya.cat/element.php?e=7166
# Jeroni Mas Fiol

Jeroni Mas Fiol (Palma, 2002) és un poeta mallorquí.
D'origen palmesà, el 2022 va guanyar el V Certamen Art Jove de poesia Salvador Iborra amb el poemari Castigar la fera, que fou publicat per Viena Edicions. L'any anterior havia estat finalista del mateix concurs. En paral·lel a la seva activitat literària, participa activament en la vida cultural de Mallorca i Barcelona, com ara en qualitat de desenvolupador del pòdcast literari N'hi n'hi, en cooperació amb Martí Grimalt i Sofia Lozano.

## Referències

* ↑ «Jeroni Mas Fiol guanya el V Certamen Art Jove de poesia Salvador Iborra». Nou Diari, 13-11-2022 [Consulta: 27 gener 2023].
* ↑ «Lliurament del V Certamen Salvador Iborra: Jeroni Mas Fiol guanya el V Certamen Art Jove de poesia Salvador Iborra amb el recull Castigar la fera. El poemari es publicarà aquest hivern amb Viena Edicions». Departament de Drets Socials de la Generalitat de Catalunya, 13-11-2022 [Consulta: 27 gener 2023].
* ↑ «Jeroni Mas Fiol guanya el V Certamen Art Jove de poesia Salvador Iborra amb el recull ‘Castigar la fera’». La República, 13-11-2022 [Consulta: 27 gener 2023].
# Àtica Oriental

L'Àtica Oriental (en grec: Περιφερειακή ενότητα Ανατολικής Αττικής) és una unitat perifèrica de Grècia corresponent a l'antiga prefectura d'Àtica.

## Vegeu també

* Unitats perifèriques de Grècia
* Prefectures de Grècia
* Àtica Occidental
# Shade Gap

Shade Gap és una població dels Estats Units a l'estat de Pennsilvània. Segons el cens del 2000 tenia 97 habitants.

## Demografia

Segons el cens del 2000, Shade Gap tenia 97 habitants, 38 habitatges, i 25 famílies. La densitat de població era de 749 habitants/km².
Dels 38 habitatges en un 31,6% hi vivien nens de menys de 18 anys, en un 52,6% hi vivien parelles casades, en un 10,5% dones solteres, i en un 34,2% no eren unitats familiars. En el 28,9% dels habitatges hi vivien persones soles el 18,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,08.
Per edats la població es repartia de la següent manera: un 25,8% tenia menys de 18 anys, un 5,2% entre 18 i 24, un 30,9% entre 25 i 44, un 19,6% de 45 a 60 i un 18,6% 65 anys o més.
L'edat mediana era de 36 anys. Per cada 100 dones de 18 o més anys hi havia 84,6 homes.
La renda mediana per habitatge era de 18.125$ i la renda mediana per família de 23.438$. Els homes tenien una renda mediana de 23.125$ mentre que les dones 15.000$. La renda per capita de la població era de 9.557$. Entorn del 13% de les famílies i el 19,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shade Gap». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Shade Gap». American Fact Finder. Oficina del Cens dels Estats Units, 12-01-2010.
# Zaramaga

Zaramaga és un barri de la ciutat de Vitòria (Àlaba).
És un dels barris més populosos de la ciutat, amb 13.688 habitants (2008). Està situat al nord de la ciutat. La major part del barri va ser edificat en les dècades de 1950 i 1960 com un barri obrer promogut per la Caixa d'Estalvis Municipal de Vitòria.

## Història

És un barri de forta tradició obrera, motivada per la seva població i per la proximitat que tenia als principals centres industrials de la ciutat, la fàbrica de Michelin i Forjas Alavesas. Barri conformat per immigrants d'altres comunitats autònomes que acudien a Vitòria-Gasteiz a la recerca d'un treball en l'efervescent indústria de Vitòria.
En aquest barri es va produir un dels fets més sagnants i greus de la Transició Espanyola quan durant la massacre de Vitòria del 3 de març de 1976 la policia va desallotjar per la força als treballadors en vaga que assistien a una assemblea a l'església de Sant Francisco del barri. La brutal actuació policial d'aquell dia va causar 5 morts i un centenar de ferits entre el desallotjament i els disturbis que van seguir al mateix pel barri i la resta de la ciutat, atribuint-se-li la responsabilitat al llavors ministre Manuel Fraga Iribarne.

## Economia

Manté varis dels seus comerços petits malgrat l'arribada fa poc d'un macrocentre comercial al barri. Això unit a la contínua renovació que està sofrint el barri ha ajudat a rellançar-lo econòmicament, contribuint al fet que famílies joves s'assenteixen a la zona, possibilitant d'aquesta forma una disminució en l'edat mitjana dels habitants del barri, que actualment se situa molt per sobre de la mitjana de la ciutat.
En la part més occidental del barri es troba el Cementiri de Santa Isabel. Un dels dos cementiris que posseeix la capital d'Euskadi. El barri disposa d'amplis parcs, replets d'arbrat divers i àmplies zones d'esplai, per la seva poca densitat de trafico podem destacar que és un barri adequat per passejar. En aquest barri es troba també el Centre Comercial El Boulevard, emplaçat en part dels terrenys que ocupava SIDENOR.

## Llocs d'interès

* Plaça del Tres de marzo:
Remodelada a mitjans de 2007, es va canviar la seva fisonomia obsoleta per convertir-se en un gran espai lúdic que compta amb uns escacs gegants per al gaudi dels seus habitants.
* Plaça de Llodio:
Gran plaça que té al mig un quiosc en desús, gaudi dels nens a l'estiu per la seva tranquil·litat i gran espai. Aquesta a l'espera de ser considerat un espai vital per reformar el barri convertint el seu subsòl en un gran aparcament.
* Parc del Norte:
Parc històric a la ciutat de Vitòria, compta amb un estany, una gran pista per practicar esports i un passeig ric en flora i fauna.
* Passeig de la senda de los Puertos:
Llarg passeig per als vianants, ideal per a una tarda d'estiu.

## Referències

* ↑ Lluís DANÈS: Llach, la revolta permanent, Mediapro / Bainet Zinema, 2006.

## Enllaços externs

* Associació de Comerç i Serveis de Zaramaga Arxivat 2012-11-22 a Wayback Machine.
# New Eucha

New Eucha és una concentració de població designada pel cens dels Estats Units a l'estat d'Oklahoma. Segons el cens del 2000 tenia 300 habitants.

## Demografia

Segons el cens del 2000, New Eucha tenia 300 habitants, 112 habitatges, i 82 famílies. La densitat de població era de 15,2 habitants per km².
Dels 112 habitatges en un 38,4% hi vivien nens de menys de 18 anys, en un 58% hi vivien parelles casades, en un 11,6% dones solteres, i en un 25,9% no eren unitats familiars. En el 20,5% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,12.
Per edats la població es repartia de la següent manera: un 27,3% tenia menys de 18 anys, un 9,7% entre 18 i 24, un 28% entre 25 i 44, un 23,7% de 45 a 60 i un 11,3% 65 anys o més.
L'edat mediana era de 35 anys. Per cada 100 dones de 18 o més anys hi havia 92,9 homes.
La renda mediana per habitatge era de 24.712 $ i la renda mediana per família de 34.583 $. Els homes tenien una renda mediana de 18.333 $ mentre que les dones 15.000 $. La renda per capita de la població era de 12.643 $. Entorn de l'1,5% de les famílies i el 0,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Eucha». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- New Eucha». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Tractats de Roma

* «Tractat de Roma» redirigeix aquí. Vegeu-ne altres significats a «Tractat de Roma (desambiguació)».
Els Tractats de Roma, en singular Tractat de Roma, és el nom pel qual es coneixen dos tractats signats alhora:
* Tractat Constitutiu de la Comunitat Econòmica Europea (CEE)
* Tractat Constitutiu de la Comunitat Europea de l'Energia Atòmica (CEEA o Euratom)
Generalment el nom de Tractat de Roma (en singular) és donat al tractat constitutiu de la CEE, mentre que el nom en plural es refereix als dos tractats. Aquests tractats foren signats a la ciutat de Roma el 25 de març de 1957 per part de la República Federal Alemanya, França, Itàlia i els tres països del Benelux (Bèlgica, Països Baixos i Luxemburg). Entrà en vigor l'1 de gener de 1958.
Juntament amb el Tractat Constitutiu de la Comunitat Europea del Carbó i l'Acer (CECA) conformen els tres "tractats constitutius" de les Comunitats Europees.

## Tractat Constitutiu de la CEE

És el principal tractat que se signà a Roma, constituint la Comunitat Econòmica Europea (CEE).
Tractat que encara està en vigor, amb l'Acta Única Europea signada l'any 1986 la CEE es convertí en Comunitat Europea (CE). És juntament amb el Tractat de la Unió Europea un dels dos textos fonamentals de les institucions europees. Aquest tractat establia la creació d'un mercat comú: amb una unió duanera, la progressiva supressió d'aranzels, liberalització dels mercats així com mesures per a protegir l'agricultura europea.

## Tractat Constitutiu de la CEEA (Euratom)

La creació de la Comunitat Europea de l'Energia Atòmica, coneguda popularment com a Euratom, fou també uns dels tractats signats a Roma, un organisme independent i paral·lel a la CEE.
Aquest tractat no ha experimentat grans canvis i segueix en vigor. La Comunitat Europea de l'Energia Atòmica no s'ha fusionat amb la UE i té una personalitat jurídica distinta, alhora que compartix les mateixes institucions.

## Polítics signataris

| Estat | Signataris |
| Bèlgica | Paul-Henri Spaak • J. Ch. Snoy et d'Oppuers |
| Alemanya | Konrad Adenauer • Walter Hallstein |
| França | Christian Pineau • Maurice Faure |
| Itàlia | Antonio Segni • Gaetano Martino |
| Luxemburg | Joseph Bech • Lambert Schaus |
| Països Baixos | Joseph Luns • J. Linthorst Homan |

## Modificacions previstes

El 2004 es firma un nou "Tractat de Roma", el conegut com a Tractat pel qual s'establix una Constitució per a Europa, que hauria de ser ratificat pels 25 països de la Unió abans de novembre de 2006 per entrar en vigor i que substituiria els tractats de la CE i de la UE. Però ha sigut rebutjat en referèndum a França i Bèlgica.

## Referències

* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 680. ISBN 84-930048-0-4.
* ↑ Thomson, Ian. The documentation of the European Communities : a guide. 2a reimp. Londres: Mansell, 1992, p. 1. ISBN 0720120225.

## Vegeu també

* Tractats de la Unió Europea
* Comunitat Europea del Carbó i de l'Acer
* Tractat pel qual s'establix una Constitució per a Europa
* Història de la Unió Europea
* Economia de la Unió Europea
* Cronologia de la Unió Europea
# Labeotropheus

Labeotropheus és un gènere de peixos pertanyent a la família dels cíclids.

## Alimentació

Mengen algues.

## Distribució geogràfica

És un endemisme del llac Malawi (Àfrica oriental).

## Taxonomia

* Labeotropheus fuelleborni (Ahl, 1926)
* Labeotropheus trewavasae (Fryer, 1956)

## Observacions

Són populars com a peixos d'aquari.

## Referències

* ↑ The Taxonomicon (anglès)
* 1 2 3 ZipCodeZoo (anglès)
* ↑ GBIF (anglès)
* ↑ Ahl, E., 1926. Einige neue Fische der Familie Cichlidae aus dem Nyassa-See. Sitzungsberichte der Gesellschaft Naturforschender Freunde zu Berlin 1926: 51-62.
* ↑ Fryer, G., 1956. A new species of Labeotropheus from Lake Nyasa, with a redescription of Labeotropheus fuelleborni Ahl, and some notes on the genus Labeotropheus. Revue de Zoologie et de Botanique Africaines v. 54 (núms. 3-4): 280-289.
* ↑ BioLib (anglès)
* ↑ AQUATAB
* ↑ Catalogue of Life Arxivat 2016-03-14 a Wayback Machine. (anglès)
* ↑ World Register of Marine Species (anglès)
* ↑ UNEP-WCMC Species Database (anglès)
* ↑ FishBase (anglès)

## Bibliografia

* Poll, M. & J.-P. Gosse, 1995: Genera des poissons d'eau douce de l'Afrique. Mémoire de la Classe des Sciences. Académie royale de Belgique. 9: 1-324.

## Enllaços externs

* Nomenclator Zoologicus (anglès)
# Jaume Vilà

Jaume Vilà és el nom dels següents personatges:
* Jaume Vilà i Mèlich, també conegut per Javimel (1907 - 1982), fou un compositor de sardanes
* Jaume Vilà i Comas (1917 – 1977) fou un instrumentista de trompeta i compositor de sardanes
* Jaume Vilà i Figueres, intèrpret i professor de tenora que actuà a la Principal de la Bisbal, a la Cobla Municipal de Barcelona i a la Cobla Simfònica de Catalunya.
# Àtic (filòsof)

Àtic (grec antic: Ἀττικός, llatí: Atticus) fou un filòsof platònic grec que va viure al segle ii, en temps de Marc Aureli. Eusebi va conservar extractats alguns dels seus escrits en els quals defensa la filosofia platònica contra Aristòtil.

## Referències

* ↑ Smith, William. «Atticus». A: Dictionary of Greek and Roman Biography and Mythology, p. 414.